《望玉笥山弗克登览留诗万年宫》
元代·聂古柏

西南山水窟，玉笥号奇绝。群岫来坡陀，孤峰立撑嵲。

邃洞烟萝青，危涧幽泉咽。正是南昌尉，于兹悟仙诀。

一览快心目，洗涤中肠热。嗟余敢告劳，驰驱待环辙。

五月登武夷，清流清且冽。扁舟九曲中，两崖千尺铁。

岁暮复何之，清江夜飞雪。山灵似笑我，身世若羁绁。

愿言解尘缨，林泉养吾拙。

作者简介：元人。官吏部侍郎。武宗至大四年尝与礼部尚书乃马歹等奉使安南。工诗。有《侍郎集》。